AirTags på vej i to størrelser

De længe ventede AirTags kommer “snart” og de vil kunne købes i to forskellige størrelser. Det hævder den troværdige lækker L0vetodream i et kryptisk tweet, der siden er blevet uddybet. I det oprindelige tweet nævner han to størrelser og ordet snart. I det uddybende tweet skriver han “tag TAG”. Altså igen to størrelser.

Hans tweets stemmer overens med andre nyere rygter, der hævder, at AirTags allerede vil blive præsenteret til november. Muligvis sammen med nye Mac-computere med Apple-processorer.

Rygterne hævder også, at AirPods Studio hovedtelefonerne skulle have været vist frem til november, men at Apple oplever produktionsvanskeligheder, der kan rykke lanceringen ud i fremtiden.

big one
small one
coming soon
— 有没有搞措 (@L0vetodream) October 20, 2020

En anden lækker, Jon Prosser, har i øvrigt leveret et mockup af AirTags, som de kan se ud. Her er billedet, der er skabt sammen med ConceptCreator:

AirTags er Apples udgave af Tile-produktet (læs vores anmeldelse her), der kan bruges til at lokalisere eksempelvis tasker og nøgler. Apples udgave skal virke sammen med Find app’en.

Apple kom selv til at bekræfte eksistensen af AirTags i en video, der blev lagt ud på Youtube. I videoen, der var en support-video, var der en klar reference til de nye AirTags i telefonens indstillinger.

AirTags på vej i to størrelser