Lufthansa forbyder AirTags til at spore bagage

Rejsende med det tyske luftfatsselskab Lufthansa må ikke montere AirTags på bagage, der tjekkes ind. Det meddelte selskabet for nyligt på blandt andet Twitter. Årsagen er sikkerheden. Ifølge Lufthansa overskrider de små sporingsenheder nemlig to sikkerhedsregulativer.

For det første må lithium-batterier kun tages med i håndbagage. For det andet udsender AirTags radiokommunikation – og den skal slukkes under flyvning for ikke at genere flyets systemer.

Lufthansa henviser til de såkalte ICAO-retningslinjer. Men den holder ikke, mener Twitter-juryen.

According to ICAO guidelines, baggage trackers are subject to the dangerous goods regulations. Furthermore, due to their transmission function, the trackers must be deactivated during the flight if they are in checked baggage and cannot be used as a result. /Ana
— Lufthansa (@lufthansa) October 9, 2022

Apples AirTag benytter nemlig knapcelle-batterier af typen CR2032. Det er den samme type batteri, der benyttes i mange armbåndsure – der ikke er omfattet af nogen forbud.

For det andet argumenterer Twitter-brugerne med, at AirTags er sendere med så lav effekt, at de næppe kan forstyrre kommercielle flys systemer.

Offentligheden har i stedet en anden teori om hvorfor Lufthansa er modstander af sporingsenhederne. Nemlig at det skal forhindre pinlige episoder med forsvundet bagage.

"But mostly we don't want you to be able to track your own bags when we lose them."
— NN (@mthenad) October 9, 2022

Lufthansa er, så vidt vides, det eneste flyselskab i verden, der har indført forbud mod sporingsenheder.

Lufthansa forbyder AirTags til at spore bagage